Diari Oficial de la Generalitat Valenciana


Sumari del DOGV 9877, del 25-06-2024 (2024/5538)

Anunci pel qual se sotmet a informació pública l'aprovació inicial de la modificació puntual número 11 de l'homologació global de les normes subsidiàries. (Expedient 588/2021).
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9877

Data del DOGV
:   25-06-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/5538


Data del document
:   10-06-2024

Organisme emissor
:   Ajuntament de Xeraco

Tipus de document
:   Anunci

Descriptors 

:   * pla d'urbanisme
    * administració local

Anunci pel qual se sotmet a informació pública l'aprovació inicial de la modificació puntual número 11 de l'homologació global de les normes subsidiàries. (Expedient 588/2021). [2024/5538]  
El Ple d'este ajuntament, en la sessió celebrada en data 13 de maig de 2024, ha adoptat l'acord la part dispositiva del qual es transcriu com continua:  
«Primer. Aprovar, inicialment, la modificació puntual núm. 11 de l'homologació global de les normes subsidiàries de Xeraco que té per objecte, d'acord amb la documentació redactada per l'enginyer de camins, canals i ports, Rafael Femenía de Sierra, avançar i concretar les previsions del PGOU als voltants del poliesportiu municipal actual i annexionar al sòl urbà dos àrees discontínues:  
  
- Una d'estes, al nord de l'equipament esportiu amb una extensió d'11.507,70 m² destinada a l'ampliació de l'equipament esportiu, és la reclassificació i la qualificació el sòl, hui no urbanitzable comú, en dotacional equipament esportiu, d'acord amb la previsió del PGOU en tramitació dins del sector residencial B, unitat d'execució B1.  
  
- I una altra al sud, amb una superfície de 7.248,88 m², dels quals 4.189,96 m² serviran per a la projecció d'un vial que millore l'accessibilitat de l'equipament esportiu, amplie les places d'estacionament per a servici de l'equipament esportiu i contribuïsca a la mobilitat urbana sostenible amb la projecció en el seu interior d'una via ciclopedestre amb caràcter de bulevard de 22 m d'ample en total (6 m més que el que es preveu en el PGOU) i longitud tangencial a l'equipament actual. I al costat d'este vial, una franja de 16 m d'ample que es qualifica com a equipament dotacional múltiple sense ús específic.  
La modificació incorpora les ordenances d'edificació necessàries per al desenvolupament adequat d'estos espais i també la previsió futura en coordinació amb el PGOU en tramitació. D'esta manera, es modifica el títol de la norma 35 identificant la zona esportiva de domini públic com de xarxa primària i s'afig la norma 35 bis, 35 ter, 35 cuater referides a dotacionals de la xarxa secundària.  
  
Segon. Sotmetre l'esmentada modificació puntual núm. 11 a informació pública per un termini de 45 dies per mitjà de la inserció de l'edicte corresponent en el Diari Oficial de la Generalitat Valenciana i en premsa escrita de gran difusió en la localitat, així com en el tauler d'anuncis i en el portal de transparència de la seu electrònica de l'Ajuntament de Xeraco www.xeraco.es.  
Durant la informació pública es posarà a la disposició del públic la versió inicial de la modificació i l'informe d'avaluació ambiental i territorial i estratègic en la seu electrònica municipal www.xeraco.es, en el tauler d'anuncis electrònic i en el Portal de transparència (>Territori, Urbanisme i Medi Ambient >7.1 Planejament urbanístic, 7.1.1 Instruments en tràmit modificació puntual núm. 11). Els anuncis hauran d'indicar l'adreça electrònica per a la seua consulta.  
  
A més, durant este termini qualsevol persona podrà consultar el document diligenciat de la modificació puntual en el Departament d'Urbanisme de l'Ajuntament de Xeraco (plaça de l'Església, 3, de Xeraco) en horari d'oficina (de 09.00 a 14.00 hores, de dilluns a divendres) a l'efecte de presentar les al·legacions oportunes.  
  
Tercer. Sotmetre la modificació de les normes subsidiàries municipals a la consulta dels organismes afectats, amb petició dels informes exigibles d'acord amb la legislació sectorial, així com a les entitats subministradores dels servicis públics urbans que puguen resultar afectades, i que són les següents:  
- Comissió Territorial d'Urbanisme de València  
- Conselleria de Medi Ambient  
- Hidraqua  
- Tefefónica, Masmovil  
- Iberdrola  
A més dels organismes concretats per l'informe d'avaluació ambiental:  
- Conselleria de Política Territorial, Obres Públiques i Mobilitat. Direcció Territorial d'Alacant. Servici d'Urbanisme.  
- Conselleria de Política Territorial, Obres Públiques i Mobilitat. Direcció General de Política Territorial. Servicis. Infraestructura Verda i Paisatge.  
- Conselleria de Política Territorial, Obres Públiques i Mobilitat. Direcció General de Política Territorial. Servici Ordenació del Territori. PATRICOVA.  
- Conselleria. Agricultura, Des. Rural, Emergència Climàtica i Transició Ecològica. Subdirecció General del Medi Natural. Servici de vida silvestre. RN2000.  
- Conselleria. Agricultura, Des. Rural, Emergència Climàtica i Transició Ecològica. Subdirecció General del Medi Natural. Servicis. Gestió espais naturals protegits.  
- Confederació Hidrogràfica del Xúquer.  
  
Quart. Suspendre la tramitació de l'atorgament de llicències en l'àrea objecte de la modificació puntual núm. 11 de l'homologació global de les normes subsidiàries de Xeraco. Només podran concedir-se llicències per a obres o actuacions compatibles amb l'antiga i nova ordenació conforme disposa l'article 68 TRLOTUP.»  
  
Xeraco, 10 de juny de 2024.- L'alcalde president: Avelino Mascarell Peiró.